ماری امانوئل

مار ماری امانوئل (ونه اصلی نوم: رابرت شلیمون)(بزا روج: ۱۹ جولای ۱۹۷۰ میلادی) وه اته اَشیری استرالیایی اعظم اسقف هسه. وه خار کورد مسیحه کله سیا اسقف هسه کا وکلی نیو ساوت ولز دله دره. ۲۰۱۱ دله امانوئل باستانی شرقی کله‌سیایه اسقف بوییه اما ۲۰۱۴ دله وه تکفیر بوییه.۲۰۱۵ دله وه خدسر بوهاردنه و اته سنتی شرقی سریانی کله‌سیا بساتنه.

ونه موعظه ئون یوتویوب و فیسبوک دله پدا بونه، وه اینترنت دله خله دمالی دارنه و وشونه جا پشوونی گیرنه. وه شه موعظه ئون ره یوتوب دله لایو استریم واجار کانده؛ وه هوموسکشوآلئون جا و استرالیایه وته‌ویر کوید ۱۹ئه قبال اراد گیرنه و همیسه روشناس هسه. ۱۵ آپریل ۲۰۲۰ امانوئل و پنج تن دیر اته مسلمون جوون بسته کارد بخردننه؛ وشون لایواستریم دله دینه کا اته تسبی مسلمون امانوئل ره دوره هاکردنه و کارده پشتی امانوئله سر کارد بخردنه. امانوئل جان در بوردنه اما شه راسی چش ره بباتنه. 

 ونه زندگونی: 
ماری امانوئل یا همو رابرت شلیمون ۱۹۷۰ دله حبانیه شهر دله عراق دله اته اشیری خانمون دله دنیا بیموئه. ونه خانمون مشرق باستانی کله‌سیا دله عضو بینه. وه بغداد دله گت بوییه اما ونه خانمون ۱۹۸۵ میلادی دله عراق ره انگار هاکردننه و بوهاردننه سیدنی شهر استرالیائه دله. وه اوجه مدرسه بوهاردنه و درس بخوندسنه. امانوئل ۱۹۹۰ میلادی بانکه مدیر بوییه، دمالتر وه شماش بوییه و دمالتر ۲۰۰۹ دله کشیش بوییه.

 ونه کار اسقفه مِقومه دله 
مشرق باستانی کله‌سیا: ۲۰۱۱ آگوست دله ماری یعقوب دانیئل و مار زایا خوشاب امانوئل ره استرالیا و نیوزلنده اعظم اسقف هاکردننه. دویسا امانوئل ره امانوئل شلیمون ئشناسنه اما ادی وه ماری امانوئل نوم هیتنه. جولای ۲۰۱۳ دله دیم مار آدای وه ره پیر سالاری تاییدیه هدائه اما وه ره منت هاکردنه شه کشیشی ره نافرمونی بسته تئلیق هاکردنه اگه چه دمالتر ۲۰۱۴ امانوئل اطاعت پییرسالار جا ره تن هیتنه و منیک گادر سنت زایا جامع کله‌سیا دله ولز دله موعظه کردنه. 

 ونه حضور اجتماعی رسانه‌ئون دله: 
امانوئل اجتماعی اجتماعی شبکه ئون دله یوتویوب دله و تیک تاک دله کار کانده و ونه کانال کروپی ۲۵۸۰۰۰ دمالی دارنه، انده کا وه ره تیک تاکه اسقف نوم هدائنه. وه اینترنت دله کوید۱۹راجب، جو بایدنه وته‌ویر همجنسگرایونه قبال اراد هیتنه. ونه حضور اینترنت دله وه ره مراغ هیتنۀ سوژه هاکردنه. وه چن پادکست دارنه اولی PBD پادکست هسه و دیمین ارزشی دم بزوئنا پادکست هسه. ویدیوئون تا اته میلیون سرکش داشتننه. 

 تِکِمشاره: 
۱۹ جولای ۲۰۲۱ اونگدر کا سیدنی کرونائه بسته قرنطینه بوی بیه، امانوئل اته آنلاین موعظه دله اراد هیتنه و اینتا قرنطینه ره جمعی غلامداری بخوندسنه. وه همی راجب باهوتنه کوید ۱۹ تینار اته تی آنفولانزا هسه نا ویشته. ونه دماله وه غیر مسیحی ادیان ره اراد هیتنه  بسان اسلام و جهودیت؛ وه همتی ال جی بی تی جماعت ضد هسه و همجنسکایی ره گته گنا خادائه چشه براوری دونه. اته ونه موعظه دله وه اسلامه توسعه ره ول‌آئین جا دونسنه. ونه دماله اپره مسیحی‌شون وه ره نسطوریانه دمالی دونسننه، ماری امانوئل اینتا بندوم ره تکذیب هاکردنه.

 کارد بخردن ۲۰۲۴: 
۱۵ آپریل ۲۰۲۴، هفت سائه سواحی ازمار، امانوئل ره اته مسلمون جوون کارد پشتی وره هاکردنه و وه ره شه موعظه مینا کارد بزوئنه. اینتا جوون ۱۶ سول داشتنه و موعظه مینا راسه دیم امانوئله تن بیموئه و چن توش وه ره کارد بزوئنه، دمالتر پنج تن دیر اوجه کارد بخردننه. امانوئله کله کارد بخردنه اما موجزئه بمون وه نمردنه. امانوئل وروئه ازمار اونتا جوون وسه دها هاکردنه. هموتی باهوتمی امانوئل جا بخت بوییه و وه زنه بمونسنه اما شه راسه چش ره بباختنه. اونگادر بلیش بیموئه کله‌سیا دله وره‌کان ونگ زوئنه:(اگه وه (اسقف) مه پیغومبره راجب بده رت ناهوت بیه من اتی ناکردمه.) بلیش اینتا وره ره اته تسبی وره بدونسنه. 

۱۸ آپریل امانوئل لیورپول ناخشسره دله جا اته لایو هیتنه؛ وه أی وره‌کان ره ببخشیه و شه دمالی‌شون جا بخاستنه کد ناکنن، وه باهوتنه:عشقه بن دکت نونه...هر بلا کا مه سر وسه دکته مه عیسی سلر ره شاکر هسمه...مه ره هرچی کار کفه وه ره (وره‌کان) گمبه تو مه ریکائنی من ته ره دوس دارمبه و ته وسه دها کامبه... هرکی کا ته ره برستنه مه پلی رِم عیسی نوم وسه بخشیمه. این مسئلو نیه... من خارمه، درمه خار بومه.د روج دمالتر وه شه اولی موعظه ره وروئه ادی سرهیتنه. امانوئل باهوتنه کا شه راسه چش ره بباختنه وه همتی اته چش ون شه دیم رو داشتنه. وه شه چش ره قاربنی و شه عشقه رجه مسلمونونه وسه بدونسنه و دمالتر گپ لاری راجب گپ بزوئنه.

 په‌نویس 

رج:مسیحی ملائون
رج:عراق گت آدمون